پورس

راجا پرشوتم گجر عرف پورس (قدیم یونانی: Πῶρος، پورس؛ وفات 315-321 قبل از مسیح) قدیم ہندوستان کا ایک گجر بادشاہ تھا۔ جس کی حکومت پنجاب میں دریائے جہلم اور دریائے چناب کے درمیانی علاقے پر پھیلی ہوئی تھی جو اب پاکستان ہے۔ اس کا ذکر صرف یونانی ذرائع میں ملتا ہے۔ کہا جاتا ہے کہ وہ غیر معمولی مہارتوں والا جنگجو تھا، پورس نے سکندر اعظم کے خلاف جنگ جہلم (326 قبل از مسیح) لڑی جس میں یہ ناکام ہوا۔ اس کے نتیجے میں، سکندر نے اس سے متاثر ہو کر نہ صرف اسے اپنے ستراپ کے طور پر بحال کیا بلکہ اسے جنوب مشرق کی زمینوں پر بھی تسلط عطا کیا جو بیاس تک پھیلی ہوئی تھی۔ پورس مبینہ طور پر 321 اور 315 قبل مسیح کے درمیان فوت ہوا۔

 حوالہ جات 
پورس اور اس کی سلطنت کے بارے میں واحد عصری معلومات یونانی ذرائع سے دستیاب ہے، جبکہ ہندوستانی ذرائع میں اس کا ذکر ہی موجود نہیں ہے۔ یونانی ذرائع اس کے بارے میں مختلف آرا رکھتے ہیں۔

 حملہ 
یونانی فوج کا پڑاو پنجاب کھیوڑہ کے پہاڑی سلسلہ نمک کے قریب دریائے جہلم کے کنارے تھا۔ سکندر نے راجا پورس کو دھوکا دینے کے لیے اعلان کرا دیا کہ وہ پانی کے اترنے کا انتظار کرے گا اور دشمن کو دھوکا دنے کے اس نے فوج کو گرد و نواع آبادی میں لوٹ مار اور سامان رسد جمع کرنے کے لیے روانہ کیا ۔ دوسری طرف اس کی کشتیوں کا بیڑا اِدھر اُدھر چکر لگا کر کسی پایاب مقام تلاش کر رہا تھا کہ وہاں سے دریا کو عبور کیا جائے ۔ ان کارروائیوں میں چھ سات ہفتے بیت گئے ۔ اسی اثنا میں برسات کا آغاز ہو گیا اور طغیانی بڑھ گئی ۔ یونانی بیڑے نے تلاش اور جستجو کے بعد دریا کو
عبور کرنے کی جگہ فوج کے پڑاوَ سے سولہ میل آگے چنی ۔ سکندر نے فوراً اس منصوبے پر عمل درآمد شروع کیا ۔ آرین کے الفاظ میں اس نے بے انتہا احتیاط کے ساتھ دلیری برتی ۔ سکندر نے پانچ ہزار آدمی کیمپ کی حفاظت کے لیے چھوڑے اور گیارہ یا بارہ ہزار فوج کے ساتھ جس میں پیادے اور سوار دونوں شامل تھے اپنے ساتھ لیے اور رات کے وقت روانہ ہوا ۔ سکندر کے روانہ ہوتے ہیں طوفان آیا اور بارش شروع ہو گئی جس سے یونانی فوج کو دریا عبور کرنے میں شدید مشکلات ہوئیں اور بیشتر سپاہی گھوڑے اور حربی آلات دریا کی سرکش موجیں بہا لے گئیں۔ سکندر بمشکل آدھی فوج لیے کنارے پُہنچا۔ پورس کو اطلاع ملی تو وہ خُود مُقابلے پر آآیا۔پنجابی لشکر تیس ہزار پیادے 2000 ہزار سوار اور 120 ہاتھی رتھوں پر مُشتمل تھا۔ موجود پاکستان پنجاب میں مونگ (منڈی بہاؤالدین) کے مقام پر میدانِ جنگ سجا۔

 پورس کی فتح 
پورس نے اس اثنا میں جنگی حکمت علمی کے تحت بہتر جگہ پر اپنی پوزیشن سنبھالی ۔ سکندر بھی فوج کے ساتھ میدان میں آیا مگر اس کی فوجوں کو ناہموار علاقہ میں جگہ ملی ۔ پنجابی لشکر میں موجود ہاتھیوں نے یونانی حملہ آوروں پر ہیبت طاری کر دی۔
ہاتھیوں کی جنگ کا سکندر اور اُسکی فوج کو کوئی تجربہ نا تھا۔ کئی سو یونانی تو ہاتھیوں کے پاوں تلے روندے گئے۔

پنجابی حکمران اور جنگجو "پورس" جو ساڑھے چھ فٹ قد کا اونچا مظبوط اور توانا آدمی تھا انتہائ مضبوط اعصاب اور جنگی حکمتِ عملی کا ماہر بھی ثابت ہوا۔ اور پورس کی بہادری پورے ہند میں مشہور ہو گئی۔
دورانِ جنگ ایک پنجابی جنگجو کیشر وریاہ کا برچھا سکندر کو جا لگا۔ اور وہ زخمی ہو گیا۔ سکندر کے زخمی ہونے پر یونانی فوج کی ہمت جواب دے گئی۔ اور انھوں نے جنگ روکنے کی درخواست کر دی۔

 قابل غور نکات ۔ 
یونانی مورخین نے بعض جگہ سکندر کو فاتح لکھا اور کہا کہ پورس نے گرفتار ہونے پر سکندر کو کہا کہ "میرے ساتھ ویسا سلوک کیا جائے جیسا ایک بادشاہ دوسرے بادشاہ کے ساتھ کرتا ہے"۔ لیکن جب ہم تاریخ کا مُطالعہ کریں تو یہ پتا چلتا ہے کہ اول تو سکندر بادشاہ نے ایران تُرکی اور افغانستان کے بادشاہوں کو قتل اور رعایا کو غلام بنا لیا تھا۔ اور یہی سلوک سکندر ہی نہیں بلکہ ہر فاتح بادشاہ مفتوح بادشاہ سے کرتا آیا ہے۔ کہ اُسے قتل کروادے ماسوائے فتح مکہ کے ۔ "جہاں رسول اللہ نے مکہ والوں کی معافی کا اعلان کیااور مال و اسباب کو ہاتھ کو تک نا لگایا۔" لیکن سکندر تو ظالم او مُلک گیری کی ہوس میں مبتلا تھا پھر تو یہ ناممکن ار محض مفروضہ ہے۔
دوم: راجا پورس اس جنگ کے چالیس سال بعد تک نا صرف زندہ رہا بلکہ پنجاب کا حاکم بھی رہا اور اُسکے بعد اُسکی نسل بھی حاکم رہی اور سلطنت کی سرحدوں میں اضافہ ہوتا گیا۔ مگر سکندر یونانی کی زندگی کی یہ آخری جنگ تھی اور اس جنگ کے چند دن بعد ہی اُسکی موت ہوگئ۔سکندر کی موت کے ساتھ ہی یونانی سلطنت کا شیرازہ بکھر گیا۔ یونانی سپہ سالاروں میں خانہ جنگی شروع ہوگئ اور وہ سب علاقہ بشمول ایران افغانستان تُرکی جو سکندر نے فتح کیا تھا۔ چند ماہ کے اندر ہی یونان کی مرکزی حکومت کے ہاتھ سے نکل گیا۔

 پورس کی سلطنت 
سکندر یونانی سے جنگ میں راجا پورس کا بڑا بیٹا راجا امر شہید ہو گیا۔ شہزادے کی موت پر چند درباریوں نے راجا پورس سے افسوس کا اظہار کیا تو مہاراجا نے وہ تاریخی جملہ کہا کہ پنجاب کی حفاظت کے لیے لڑنے والا ہر سپاہی میرا بیٹا ہے۔ مورخین لکھتے ہیں کہ یونانی فوج کی پسپائ کے بعد جنوب مغرب میں یونانیوں کے زیرقبضہ تینتیس شہر بھی راجا پورس کی ریاست میں شامل ہو گئے۔

 حقیقت 
بعض یونانی مورخین نے تاریخ میں خُورد بُرد کرتے ہوئے یونانی قوم اور سکندر یونانی کو تین مُلک فتح کرنے پر ہی سکندر اعظم بنانے کی ناکام کوشش کی ہے۔ مگر یہ حقیقت روز روشن کی طرح واضح ہے۔ کہ سکندر اس جنگ کے بعد کبھی کسی جنگ میں نظر نا آیا۔ نا ہی وہ پنجاب فتح کرسکا۔

 ماخذ 
تاریخ ہند ۔ اسٹورٹ الفسٹن

قدیم تاریخ ہند ، وی اے سمتھ

زمرہ:317 ق م
زمرہ:پاکستان کی قدیم تاریخ
زمرہ:پنجابی شخصیات
زمرہ:تاریخ پاکستان
زمرہ:تاریخ پنجاب (قبل از تقسیم)
زمرہ:تاریخ جنوبی ایشیا
زمرہ:تاریخ ہندوستان
زمرہ:جہلم کی شخصیات
زمرہ:چوتھی صدی قبل مسیح کے ہندوستانی بادشاہ
زمرہ:قدیم ہندوستان
زمرہ:یادو مملکتیں
زمرہ:ہندومت
زمرہ:ہندوستانی فرماں روا
زمرہ:317 ق م کی وفیات
زمرہ:ویکی ڈیٹا سے مختلف مختصر وضاحت
زمرہ:316 ق م کی وفیات
زمرہ:چوتھی صدی ق م کی پیدائشیں
زمرہ:چوتھی صدی ق م کی شخصیات
زمرہ:شاہان